《次韵李巨川游东禅》
明代·鲁铎

旧游烟景到仍迷，岁月重惊几摄提。同济叨随元礼棹，幽寻疑入武陵溪。

华轩古塔从登眺，好鸟秾花费品题。隐隐湖心来往路，路人堪号使君堤。

作者简介：（1461—1527）明湖广景陵人，字振之。弘治十五年进士。授编修。闭门自守，不妄交人。正德时，累擢南京国子监祭酒，寻改北。教士务实学而不专章句。以病归。嘉靖初，交荐不起。卒谥文恪。有《莲北集》、《东厢集》。